ДРУШТВО ЗА РЕОСИГУРАЊЕ П Р Е Д Л О Г

**„ДУНАВ-РЕ“ а.д.о.**

- Скупштина Друштва -

**З А П И С Н И К**

Са 96. редовне седнице Скупштине Друштва, одржане дана 27.04.2017. године, у пословним просторијама Друштва, Београд, Кнез Михаилова бр.6/II, сала за састанке.

Седница је почела у 13,10 часова.

Директор Сектора за правне и опште послове и управљање људским ресурима, Бојан Маричић је информисао присутне да је листа акционара за ову седницу утврђена на основу Јединствене евиденције акционара Централног регистра, на дан 27.03.2017. године.

Седници су присуствовали пуномоћници следећих акционара:

Компанија Дунав осигурање а.д.о.- 75.126 гласова - пуномоћник Бојан Миладиновић,

Сава осигурање а.д.о.- 2.731 глас - пуномоћник Драган Новаковић.

Поред наведених пуномоћника акционара, седници су присуствовали и запослени у Друштву: Бојан Маричић, директор Сектора за правне и опште послове и управљање људским ресурсима, Весна Катић, директор Сектора за финансије и информатичке послове, Ивана Медић, асистент Управе и Милица Жарковић, асистент Управе.

Затим је Бојан Маричић саопштиo податак да од укупно 81.083 гласа , седници Скупштине присуствују представници акционара који располажу са 77.857 гласова што представља 96,00% од укупног броја гласова те да су испуњени услови за одржавање седнице и доношење пуноважних одлука.

Затим се прешло на избор председника Скупштине.

1. **Избор председника Скупштине**

У уводном излагању, Бојан Маричић је истакао да свако од присутних пуномоћника акционара може да предложи кандидата за председника, а да је у досадашњој пракси за председникa Скупштине предлаган пуномоћник акционара са највећим бројем гласова.

Присутни пуномоћници акционара су били сагласни са датом напоменом, тако да је као једини кандидат за прeдседника Скупштине предложен Бојан Миладиновић, пуномоћник Компаније Дунав осигурање.

Како није било пријављених за дискусију, прешло се на јавно гласање, дизањем руке, па је тако Скупштина, на основу члана 27. Статута Друштва, са 77.857 гласова „за“, без гласова „против“ и „уздржаних“, донела

О Д Л У К У

о избору председника Скупштине

1. За председника 96. редовне седнице Скупштине Друштва бира се Бојан Миладиновић, представник акционара Компaније Дунав осигурање а.д.о.
2. Изабрани председник ће председавати 96. седницом Скупштине акционара и у име Скупштине потписати донете акте.

Након избора, председник је преузео руковођење седницом Скупштине и предложио Дневни ред за ову седницу.

Пре преласка на дневни ред, Бојан Миладиновић је констатовао, у складу са чланом 9. Пословника о раду Скупштине, да су седници присутни представници стручних служби који су задужени за бројање гласова-Бојан Маричић и Ивана Медић, а за вођење записника, Милица Жарковић.

С обзиром да није било предлога за измену и допуну предложеног Дневног реда, пуномоћници су једногласно прихватили да се на овој седници размотри следећи:

ДНЕВНИ РЕД

1. Избор председника Скупштине
2. Разматрање и усвајање Записника са 95. седнице Скупштине
3. Разматрање и усвајање Финансијских извештаја и Годишњег извештаја о пословању за 2016. годину са Мишљењем Надзорног одбора и предлогом Одлуке
4. Разматрање и усвајање Мишљења овлашћеног актуара о финансијским извештајима и Годишњем извештају о пословању за 2016. годину, са предлогом Одлуке
5. Разматрање Извештаја ревизора о ревизији финансијских извештаја за 2016. годину, са Предлогом Коментара
6. Предлог Одлуке о распореду оствареног добитка
7. Разматрање и усвајање Извештаја о спровођењу политике саосигурања и реосигурања у 2016. години, са Мишљењем овлашћеног актуара и предлогом Одлуке
8. Разматрање и усвајање Годишњег Извештаја о раду Интерне ревизије, са Извештајем о мерама које су предузете поводом налаза Интерне ревизије у 2016. години
9. Разматрање и усвајање Пословне стратегије Друштва за период од 2017. до 2020. године, са предлогом Одлуке
10. Разматрање и усвајање Извештаја о раду Надзорног одбора у 2016. години, Извештаја Надзорног одбора у складу са чланом 442. а у вези члана 399. Закона о привредним друштвима и Информације у складу са чланом 60. Закона о осигурању, са прeдлогом Одлуке
11. Разно
12. **Разматрање и усвајање Записника са 95. седнице Скупштине**

Пошто присутни акционари нису имали примедбе на предложени текст Записника са 95. седнице Скупштине, то је на основу чл. 29. Пословника о раду, са 77.857 гласова „за“, без гласова „против“ и „уздржаних“, Скупштина донела

О Д Л У К У

1. Усваја се, без примедаба, Записник са 95. седнице Скупштине одржане дана 29.09.2016. године у тексту који је достављен у материјалу за седницу.
2. Текст усвојеног Записника чини саставни део ове Одлуке.
3. **Разматрање и усвајање Финансијских извештаја и Годишњег извештаја о пословању за 2016. годину са Мишљењем Надзорног одбора и предлогом Одлуке**

Известилац по овој тачки дневног реда била је Весна Катић која је присутне упознала са садржином Финансијских извештаја и Годишњег извештаја о пословању за 2016. годину са Мишљењем Надзорног одбора и предлогом Одлуке.

На почетку излагања је саопштила да је Друштво остварило укупне приходе у износу од 4,1 милијарду динара, расходе од 3,9 милијарди динара, а добитак пре опорезивања у износу од 207,974 милиона динара. Потом је навела да билансна актива и пасива износе 4,5 милијарди динара, трошкови у пословању износе 152,8 милиона динара, а да је број запослених 32.

Истакла је да учешће ликвидираних штета у бруто премији износи 21,59%, учешће трошкова спровођења у бруто премији 5,71%, а приноси на капитал 23,95%. Даље је навела да резултат у односу на активу износи 4,08%, док је учешће трошкова у функционалним приходима 27,54%.

Што се тиче капитала Друштва, нагласила је да није било никаквих промена, осим увећања по основу нераспоређене добити, као и да Друштво испуњава све услове адекватности капитала које је прописала Народна банка Србије.

По питању инвестиционог портфолиа, навела је да је Друштво по основу инвестиционих активности остварило резултат од 43 милиона динара. Истакла је да је инвестициони портфолио био довољан за покриће и техничких и гарантних резерви у складу са Одлуком НБС.

Што се тиче структуре резултата, истакла је да је учешће пословног резултата наставило тренд раста што је показатељ успешног пословања. Све остале категорије су обрачунске и њихово учешће у укупном резултату би требало да буде мање у односу на пословни резултат.

На крају излагања је изнела закључак овлашћеног актуара на Финансијске извештаје, рекавши да је Друштво у 2016. години остварило позитиван финансијски резултат, добит у износу од 184,020 милиона динара после опорезивања, да је остварило нешто виши ниво премије по активном послу, а у самопридржају до 36,29% више у односу на претходни период. Затим, да је премија реосигурања утврђена у складу са актуарском струком и прописима и да је довољна за трајно испуњење обавеза Друштва из уговора, као и да су техничке резерве утврђене у складу са принципом довољности и применом адекватности обрачуна и то тако да обезбеђују трајно испуњење свих преузетих уговорних обавеза. Депоновање и улагање финансијских средстава је извршено у складу са законским прописима.

Услови и начин преноса вишкова ризика изнад самопридржаја извршени су у складу са закљученим уговорима о реосигурању. Нагласила је да расположива маргина солвентности, односно гарантна резерва износи 1,340 милијарду динара, као и да однос захтеване маргине солвентности и гарантног капитала износи 0,17 што је изузетно повољно. Због великог капитала којим Друштво располаже, може се закључити да прихват и пренос ризика у реосигурање не угрожава адекватност капитала, да су гарантни капитал и расположива маргина солвентности значајно изнад захтеване маргине солвентности. Дакле, мишљење актуара је позитивно у свим сегментима пословања.

По завршеном излагању Весне Катић, а на основу члана 31. тачка 10. Статута Друштва (пречишћен текст од 23.03.2016.) и Мишљења Надзорног одбора са образложењем са 13. седнице, Скупштина Друштва је са 77.857 гласова „за“, без гласова „против“ и „уздржаних“, донела следећу

О Д Л У К У

1. Усвајају се Финансијски извештаји и Годишњи извештај о пословању Друштва за реосигурање “Дунав Ре”а.д.о. за 2016. годину.

2. Утврђују се укупни приходи, укупни расходи и добитак за период 1. јануар – 31. децембар 2016. године и то:

* укупни приходи 4.193. 328.887,00 динара
* укупни расходи 3.985.354.891,14 динара
* порески расход периода 28.442.490,75 динара
* добитак од креирања

одложених пореских обавеза 4.489.813,54 динара

* нето добитак 184.020.288,65 динара

1. Распоред добитка остварен у пословању за 2016. годину извршиће се посебном Одлуком Скупштине Друштва.
2. Ова Одлука ступа на снагу даном доношења.
3. **Разматрање и усвајање Мишљења овлашћеног актуара о финансијским извештајима и Годишњем извештају о пословању за 2016. годину, са предлогом Одлуке**

Ова тачка је већ обрађена приликом излагања Весне Катић о Финансијским извештајима и Годишњем извештају о пословању за 2016. годину.

Потом је на основу чл. 31. Статута Друштва за реосигурање Дунав Ре а.д.о. (пречишћен текст од 23.03.2016.г.), Скупштина Друштва је са 77.857 гласова „за“, без гласова „против“ и „уздржаних“, донела следећу

О Д Л У К У

1. Усваја се Мишљење овлашћеног актуара на Финансијске извештаје и Годишњи извештај о пословању за 2016. годину, у тексту достављеном у материјалу за седницу, a који чини саставни ове Одлуке.

2. Ова Одлука ступа на снагу даном доношења.

1. **Разматрање Извештаја ревизора о ревизији финансијских извештаја за 2016. годину, са Предлогом Коментара**

Известилац по овој тачки дневног реда била је Весна Катић која је присутне упознала са садржином Извештаја о ревизији финансијских извештаја за 2016. годину. Истакла је да су Извештај и мишљење ревизора позитивни у свим сегментима, без изражавања резерве и скретања пажње, осим скретања пажње у делу у обрачуна и израде извештаја о трансферним ценама. Наиме, Друштво ни ове године није израдило коначан извештај о трансферним ценама из разлога што „Компанија Дунав“ као контролно друштво није урадила и предала коначан извештај, па ни Дунав Ре није могао то да учини. Рок је 30.06.2017. године, мада је нацрт урађен, према студији и према функционалној анализи, Друштво нема трансферних цена и неће бити неких корекција биланса. Истакла је да ће порески биланс бити предат до 30.06.2017. године, у законском року.

По завршеном излагању Весне Катић, Бојан Маричић је изнео садржину предлога Коментара, па је у складу са члановима 177. и 182. Закона о осигурању и чланом 31. тачка 10. Статута (пречишћен текст од 23.03.2016. године), Скупштина Друштва, разматрајући Извештај независног ревизора „Deloitte“ д.о.о. – Београд, о извршеној ревизији финансијских извештаја за 2016. годину, је са 77.857 гласова „за“, без гласова „против“ и „уздржаних“, дала следећи

К О М Е Н Т А Р

1. Скупштина Друштва за реосигурање “Дунав Ре”, посебно разматрајући објашњења независног ревизора о обиму обављене ревизије и основама на којима су финансијски извештаји “Дунав Ре”а.д.о. сачињени, оценила је да је независни ревизор „Deloitte“ д.о.о., ревизију извршио у складу са Законом о рачуноводству и ревизији Републике Србије, Међународним стандардима ревизије и Одлуком Народне банке Србије о садржини извештаја о обављеној ревизији финансијских извештаја друштва за осигурање/реосигурање.

2. У свом Извештају ревизор констатује да финансијски извештаји “Дунав Ре”а.д.о. истинито и објективно по свим материјално значајним питањима приказују финансијски положај Друштва на дан 31.12.2016. године као и резултате његовог пословања, промене на капиталу и токове готовине за годину која се завршава на тај дан, у складу са рачуноводственим прописима Републике Србије и рачуноводственим политикама Друштва.

3.Скупштина Друштва, усваја у целости Извештај о обављеној ревизији финансијских извештаја за 2016. годину

4. На основу напред наведеног, Скупштина “Дунав Ре” а.д.о. даје позитиван Коментар на Извештај о обављеној ревизији рачуноводствених извештаја за 2016. годину

1. **Предлог Одлуке о распореду оствареног добитка**

Известилац по овој тачки дневног реда био је Бојан Маричић који је присутнима изнео садржину предлога Одлуке о распореду оствареног добитка у пословању за 2016. годину.

Након завршеног излагања Бојана Маричића, а на основу члана 269. - 275. Закона о привредним друштвима (Сл. гласник РС бр. 36/2011 и 99/2011) и члана 31. тачка 9. Статута Друштва (пречишћен текст од 23.03.2016.), као и након разматрања финансијских извештаја и годишњег извештаја о пословању, и предлога Надзорног одбора са 13. седнице, Скупштина Друштва је са 77.857 гласова „за“, без гласова „против“ и „уздржаних“ донела следећу

О Д Л У К У

о расподели добити за 2016. годину и исплати дивиденде

1. Остварена нето добит Друштва за реосигурање „Дунав Ре” а.д.о. Београд (у дaљем тексту: Друштво) утврђена у годишњем извештају о пословању за 2016. годину и износи 184.020.288,65 динара.
2. Добит Друштва из члана 1. ове Одлуке распоређује се на следећи начин:

* за исплату дивиденде акционарима Друштва у укупном бруто износу од 134.828.820,00 динара
* преостали део добити у износу од 49.191.468,65 динара остаје на рачуну нераспоређене добити.

1. Одобрава се исплата дивиденде акционарима Друштва у новцу у бруто износу од 1.586,63 динара по акцији.
2. Право на исплату дивиденде имају сви акционари Друштва на Дан акционара за 96. редовну седницу Скупштине акционара Друштва.
3. Овлашћује се Извршни одбор Друштва да у складу са овом Одлуком одреди дан и начин исплате дивиденде акционарима Друштва.
4. Друштво се обавезује да ће, у року од 15 дана од дана доношења ове Одлуке, обавестити све акционаре којима се исплаћује дивиденда, на начин предвиђен за обавештавања акционара за седницу Скупштине акционара Друштва.
5. Ова Одлука ступа на снагу даном доношења.
6. **Разматрање и усвајање Извештаја о спровођењу политике саосигурања и реосигурања у 2016. години, са Мишљењем овлашћеног актуара и предлогом Одлуке**

Известилац по овој тачки дневног реда била је Весна Катић која је присутне упознала са садржином Извештаја о спровођењу политике саосигурања и реосигурања у 2016. години, са Мишљењем овлашћеног актуара и предлогом Одлуке.

Истакла је да је Друштво током 2016. године закључило 1.216 уговора о реосигурању што је за 161 уговор или 15% више него у 2015. години и то по активном послу 559, а по пасивном 657 уговора. Нагласила је да је ниво максималног самопридржаја по врстама осигурања у 2016. години остао непромењен у односу на претходне пословне године. Друштво је и у 2016. години обезбедило заштиту свог самопридржаја кроз XL уговор за имовинска покрића. Овим уговором се обезбеђује заштита Друштва за преузете ризике до висине максималног самопридржаја.

Даље је навела да укупна остварена активна премија износи 2,677 милијарде динара, од чега је у ретроцесију дато 2,103 милијарде динара, а задржано у самопридржају 574,600 милиона динара. Премија у самопридржају је већа у односу на претходну годину за 36,29%. Решене штете у 2016. години износе 577,9 милиона, док у самопридржају штете износе 270,36 милиона динара.

Затим је излагала о рациу штета по активном послу, а након тога о рациу у самопридржају. Истакла је да је Друштво обезбедило покриће техничких и гарантних резерви. Уколико се посматра рејтинг реосигуравача, навела је да сви имају рејтинг „А“, што је изузетно повољно и даје сигурност за наплату штете.

На крају излагања је истакла да је Мишљење актура по свим питањима позитивно, да је премија довољна за одржавање дугорочне стабилности, да су техничке резерве обрачунате у складу са законом и довољне за испуњење уговорних обавеза, као и да је адекватност капитала задовољавајућа, односно да је капитал 4,5 пута виши у односу на законом прописан минимални капитал.

Потом је на основу члана 31. Статута Друштва (пречишћен текст од 23.03.2016.), а након разматрања Мишљења овлашћеног актуара и Мишљења Надзорног одбора са 13. седнице одржане 27.03.2017. године, Скупштина Друштва је са 77.857 гласова „за“, без гласова „против“ и „уздржаних“ донела следећу

О Д Л У К У

1. Усваја се Извештај о спровођењу политике саосигурања и реосигурања у 2016. години, са Мишљењем овлашћеног актуара, у тексту који је достављен Скупштини Друштва.

2. Извештај о спровођењу политике саосигурања и реосигурања у 2016. години је саставни део ове Одлуке.

3. Ова Одлука ступа на снагу даном доношења.

1. **Разматрање и усвајање Годишњег Извештаја о раду Интерне ревизије, са Извештајем о мерама које су предузете поводом налаза Интерне ревизије у 2016. години**

Известилац по овој тачки дневног реда била је Мирјана Роксандић која је присутнима изложила садржину Годишњег Извештаја о раду Интерне ревизије, са Извештајем о мерама које су предузете поводом налаза Интерне ревизије у 2016. години.

У уводном излагању Мирјана Роксандић је присутне обавестила да Годишњи Извештај о раду интерне ревизије представља сажете, тј. најбитније делове свих појединачних Извештаја о спроведеним ревизијама. Навела је да Извештај садржи податке о реализацији плана рада интерне ревизије за период од 01.01. до 31.12.2016. године, резиме значајних налаза интерне ревизије у посматраном периоду и оцену предузетих мера за отклањање уочених неправилности и друге констатације.

Истакла је да је Интерна ревизија континуирано пратила спровођење предложених корективних мера за отклањање уочених неправилности и пропуста у раду, као и препорука за унапређење система рада. Детаљан преглед ових активности извршен је у оквиру ревизије спровођења датих препорука, непосредним увидом у пословну документацију и евиденцију Друштва, као и на основу достављеног обавештења и од стране субјекта ревизије.

Нагласила је да је у периоду од 01.01. до 31.12.2016. године Интерна ревизија спровела осам редовних ревизија предвиђених Годишњим планом рада за 2016. годину. Поред овога, Интерна ревизија је сачинила и четири квартална извештаја о раду како је предвиђено законом и програмом рада, један извештај о ванредној ревизији за 2015. годину, као и четири извештаја о спровођењу датих препорука.

Сви извештаји су разматрани на Извршном одбору, Комисији за ревизију и Надзорном одбору Друштва у складу са чланом 13. Правилника о раду интерне ревизије. Надзорни одбор Друштва донео je Одлуке о усвајању тромесечних извештаја и Годишњег извештаја Интерне ревизије које су заједно са извештајима достављене Народној банци Србије.

Потом је изнела податке о резимеу остварених резултата истакавши да су пре ступања на снагу новог Закона о осигурању у Друштву предузете све мере да би се од Народне банке Србије добило Решење о усклађености са законом како би Друштво обезбедило континуитет пословања. Процес усклађивања са законом дефинитивно је завршен половином јуна 2016. године, а Интерна ревизија је све до добијања Решења о усклађености од Народне банке Србије пратила процес усаглашавања.

Истакла је да је интерна ревизија закључила да у спроведеним ревизијама од 01.01. до 31.12.2016. године нема неправилности у вези са начином обраде документације и да је дала 3 препоруке за унапређење пословања и система интерних контрола Друштва.

Затим је говорила о Ревизији трошкова спровођења реосигурања, Ревизији вођења евиденције основних средстава Друштва, као и Ревизији вођења писарнице у интегрисаном информационом систему.

Излагање је завршила подацима о оцени предузетих мера за отклањање утврђених неправилности.

Након завршеног излагања Мирјане Роксандић, а на основу члана 52. и 158. став 6. Закона о осигурању, члана 31. Статута Друштва (пречишћен текст од 23.03.2016.г.), и Одлуке Надзорног одбора са 13. седнице одржане 27.03.2017. године, Скупштина Друштва је са 77.857 гласова „за“, без гласова „против“ и „уздржаних“, донела следећу

О Д Л У К У

1. Усваја се Годишњи извештај о раду Интерне ревизије у 2016. години, у тексту који је достављен Скупштини Друштва.
2. Усваја се Извештај Надзорног одбора о мерама које су предузете поводом налаза Интерне ревизије у 2016. години, у тексту који Надзорни одбор доставио Скупштини Друштва.
3. Извештај о раду Интерне ревизије у 2016. години и Извештај Надзорног одбора о мерама које су предузете поводом налаза Интерне ревизије у 2016. години, чине саставни део ове Одлуке.

4. Ова Одлука ступа на снагу даном доношења.

1. **Разматрање и усвајање Пословне стратегије Друштва за период од 2017. до 2020. године, са предлогом Одлуке**

Известилац по овој тачки дневног реда била је Весна Катић која је присутне упознала са садржином Пословне стратегије Друштва за период од 2017. до 2020. године, са предлогом Одлуке.

На почетку излагања је навела да се Пословна стратегија Друштва састоји из три целине и то уводног дела, Пословне стратегије за период од 2017. до 2020. године и закључка.

Истакла је да уводни део садржи основне податке о Друштву, док други део обухвата стратегијску анализу, стратегијски избор и стратегијску имплементацију. У оквиру стратегијске анализе је говорила глобалној економији и привредном амбијенту Републике Србије.

Нагласила је да је на основу анализе израђен стратегијски избор,односно циљеви, док су у имплементацији описане активности на који начин ће се остварити постављени циљеви. Потом је навела циљеве Друштва, истакавши да су то пре свега перманентна припрема за усклађивање са регулативом Solvency II, затим континуирано иновирање система интерних контрола, континуран рад на унапређењу ИИС, као и оптимално и рационално управљање свим пословним функцијама Друштва.

Даље је навела да је Друштво анализом глобалног и локалног привредног амбијента своје стратегијске изборе и циљеве за период од 2017. до 2020. године поставило на следећи начин: комерцијално уговарање реосигуравајућег покрића са постојећим и потенцијалним партнерима са структуром која обезбеђује комбиновани рацио од максимум 97%, поуздано преузимање ризика уз равномерну географску дисперзију и превентивну заштиту сопствених капацитета, повећање максималног самопридржаја Друштва за око 50%, реструктуирање портфеља у смислу смањења учешћа највећег цедента на испод 50%, инвестициону политику која обезбеђује висок степен сигурности улагања и одржавање ликвидности уз остваривање задовољавајућих приноса, успостављање сарадње са рејтинг агенцијама у циљу обезбеђења оцене неопходне за бољи наступ на ино тржишту, перманентно подизање нивоа стручних и извршилачких знања и радних вештина.

На крају излагања је изнела закључак рекавши да је Пословна стратегија Друштва заснована на објективним, свеобухватним и поузданим анализама постојећег стања, као и креативним сагледавањима будућих стања.

Потом је на основу члана 31. тачка 1. Статута „Дунав Ре“ а.д.о. (пречишћен текст од 23.03.2016.), Скупштина Друштва за реосигурање „Дунав Ре“ а.д.о., на 96. редовној седници одржаној 27.04.2017. године, је са 77.857 гласова „за“, без гласова „против“ и „уздржаних“ донела

О Д Л У К У

о усвајању Пословне стратегије Друштва

1. Усваја се Пословна стратегија Друштва за период од 2017. до 2020. године, у тексту достављеном у материјалу за седницу.
2. Усвојена Пословна стратегија из тачке 1. чини саставни ове Одлуке.
3. Ова Одлука ступа на снагу даном доношења.
4. **Разматрање и усвајање Извештаја о раду Надзорног одбора у 2016. години, Извештаја Надзорног одбора у складу са чланом 442. а у вези члана 399. Закона о привредним друштвима и Информације у складу са чланом 60. Закона о осигурању, са прeдлогом Одлуке**

Известилац по овој тачки дневног реда био је Бојан Маричић који је присутне упознао са садржином Извештаја о раду Надзорног одбора у 2016. години, Извештаја Надзорног одбора у складу са чланом 442. а у вези члана 399. Закона о привредним друштвима и Информације у складу са чланом 60. Закона о осигурању, са прeдлогом Одлуке.

По завршеном излагању Бојана Маричића, а на основу члана 52., став 1., тачка 9) и члана 31. тачка 18. Статута Друштва за реосигурање “Дунав-Ре” а.д.о. (пречишћен текст од 23.03.2016.), Скупштина Друштва је са 77.857 гласова „за“, без гласова „против“ и „уздржаних“, донела следећу

О Д Л У К У

1. Усваја се Извештај о раду Надзорног одбора у 2016. години, у тексту који је достављен Скупштини.

1. Усвајају се Извештаји Надзорног одбора поднети у складу са чланом 422., а у вези члана 399. Закона о привредним друштвима.
2. Усваја се Информација Надзорног одбора сачињена у складу са чланом 60. Закона о осигурању.
3. Извештаји Надзорног одбора из тачке 1. и 2. чине саставни део ове Одлуке.
4. Ова Одлука ступа на снагу даном доношења.
5. **Разно**

Под тачком разно није било предлога за разматрање.

Седница је завршена у 14, 00 часова.

Записник саставила Председник Скупштине

Милица Жарковић Бојан Миладиновић